section_heading: Povijest
paragraph_text: Cargolux i Luxair su 1988. zajednički osnovali avio prijevoznika Lion Air koji se bavio čarterskim prijevozom. Lion Air je raspolagao s dva Boeinga 747 ali je tvrtka zbog loših poslovnih rezultata zatvorena. Unatoč tom neuspjehu, Cargolux je dobro poslovao početkom 1990-ih tako da su nabavljena dva nova Boeinga 747 čime je obilježeno 20 godina postojanja tvrtke.